ભારતની વિદેશ નીતિમાં એનડીએની સરકાર આવ્યા પછી મહત્ત્વના ફેરફારો આવ્યા છે. તેને બંને રીતે જોઈ શકાય છે. ભારત સતત બિનજોડાણવાદની નીતિને અનુસરતું આવ્યું છે. વિશ્વની મહાસત્તાઓના આદેશોને ભારત સીધી રીતે માનતું નથી. ભારત પોતાની વિદેશ નીતિ સ્વતંત્ર રીતે ચલાવતું આવ્યું છે. તેની સામે એનડીએની સરકાર વ્યવહારુ બનીને, જ્યાં કામ સરતું હોય ત્યાં મોટા અને મહત્ત્વના દેશો સાથેના સંબંધોને મહત્ત્વ આપતી રહી છે. ચીન સાથેના સંબંધો સુધારવા માટે વિશેષ પ્રયાસો નરેન્દ્ર મોદીએ કર્યા છે. અમેરિકા સાથે પણ નીકટતા વધારવાના પ્રયાસો થયા છે. લાંબા ગાળે તેના શું ફાયદા થશે તે જોવાનું રહે છે. વિદેશ નીતિમાં માત્ર સિદ્ધાંતો ખાતર નિર્ણયો લેવાના નથી હોતા, પણ વ્યવહારુ થઈને હિત ખાતરના નિર્ણયો લેવાના હોય છે. ઇરાન અને તાઇવાન સાથે સંબંધો આડકતરી રીતે જળવાઈ રહેવાના હોય ત્યારે, તમારી વાત પણ માની છે એમ ચીન અને અમેરિકાને પણ કહીને કન્સેશન લઇ શકાય છે કદાચ.